b'\n_START_ARTICLE_\nGrad Hohent\xc3\xbcbingen\n_START_PARAGRAPH_\nGrad Hohent\xc3\xbcbingen stoji sredi mesta T\xc3\xbcbingen na skalnem roglju. Zgrajen je bil v 11. stoletju, pove\xc4\x8dan v 16. stoletju in je danes me\xc5\xa1anica srednjeve\xc5\xa1kega in novove\xc5\xa1kega gradu in trdnjave.\n_START_SECTION_\nZgodovina\n_START_PARAGRAPH_\nVerjetno je bil grad zgrajen okoli 1037; . ... kamniti zidovi ... ampak postavili \xc5\xa1ele v 12. in 13. stoletju, \xc5\xa1e preden je bil grad obdan z lesenimi palisadami. Leta 1078 je stavba prvi\xc4\x8d omenjena v Zwiefaltener Annalen, v katerih je opisano, kako je kralj Henrik IV. oblegal grad "Duwingen" v investiturnem boju. V istem \xc4\x8das je v ... drugem viru ... omenjen grof Hugo III. iz T\xc3\xbcbingena. Trierski rokopis ( gesta Trevir) navaja Hohent\xc3\xbcbingen ob smrti nad\xc5\xa1kofa Uda von Trierja, Tuingia Castru Alemanorium. Drugi avtorji (Sattler, Schmid) so za leto obleganja dolo\xc4\x8dili leto 1079 ali 1080 in trdijo, da sta bila grad in mesto zajeta. T\xc3\xbcbingenski grofi so bili prvi\xc4\x8d omenjeni leta 1081 in leta 1149, ko jih je rimsko-nem\xc5\xa1ki cesar Konrad III. povzdignil v Pfal\xc5\xa1ke grofe. Leta 1342 so zadol\xc5\xbeeni Pfal\xc5\xa1ki grofi iz T\xc3\xbcbingena prodali svoje mesto in grad grofom, pozneje pa vojvodom iz W\xc3\xbcrttemberga, ki so Hohent\xc3\xbcbingen poleg Stuttgarta ali Uracha uporabljali za prebivali\xc5\xa1\xc4\x8de. Pod vojvodom Ulrikom (1495\xe2\x80\x931550) je bil grad pove\xc4\x8dan in opremljen z bastijo, ki so jo poleg utrdb Hohenneuffen, Hohenurach, Hohenasperg, Hohentwiel in Schorndorf ter Kirchheim (Teck) uporabljali kot dr\xc5\xbeavno trdnjavo. Vojvoda Friderik I. (1593\xe2\x80\x931608) je v za\xc4\x8detku 17. stoletja Hohent\xc3\xbcbingen dodatno raz\xc5\xa1iril in utrdil. Delo je kronal v letu 1607 s \xc4\x8dudovitim portalom v renesan\xc4\x8dnem slogu, ki ga je oblikoval med drugim Christoph Yelin._NEWLINE_Po bitki pri N\xc3\xb6rdlingenu leta 1634, po porazu \xc5\xa1vedsko-protestantske vojske se je Hohent\xc3\xbcbingen predal brez boja vojvodi Lotarin\xc5\xa1kemu. Leta 1647 so grad oblegale francoske sile in razstrelile vogalne stolpe. Trdnjava je bila zavzeta kmalu po tem, ko se je posadka predala Francozom. Johann Wolfgang Goethe je leta 1797 ovekove\xc4\x8dil obisk v gradu s tako imenovanim "Gro\xc3\x9fen Fass" z domi\xc5\xa1ljavim stavkom: "\xc4\x8ce bi \xc5\xa0vabi ne imeli vina, bi bili gotovo odlo\xc4\x8dnej\xc5\xa1i." \xe2\x80\x9eH\xc3\xa4tten die Schwaben nicht ihren Wein, sie w\xc3\xa4ren zu h\xc3\xb6herem bestimmt.\xe2\x80\x9c_NEWLINE_Johann Gottlieb Bohnenberger je leta 1817 vzhodni stolp gradu kartografsko dolo\xc4\x8dil kot ni\xc4\x8delno to\xc4\x8dko W\xc3\xbcrttemberga, od katere so izmerili celotno kraljestvo W\xc3\xbcrttemberg.\n_START_SECTION_\nMuzej T\xc3\xbcbingenske univerze\n_START_PARAGRAPH_\nDanes je grad sede\xc5\xbe leta 1994 ustanovljenega in od leta 1997 dostopnega javnega muzeja T\xc3\xbcbingenske univerze z u\xc4\x8dnimi zbirkami ustanov za starej\xc5\xa1o in mlaj\xc5\xa1o prazgodovino, anti\xc4\x8dne orientalske \xc5\xa1tudije, egiptologijo, klasi\xc4\x8dno arheologijo, z numizmati\xc4\x8dnimi predmeti in obse\xc5\xbeno zbirko odlitkov ter etnologije. Na posebnih razstavah vsak oddelek tudi ve\xc4\x8dkrat poro\xc4\x8da o svojem delu, pomembnih novih odkritjih in teko\xc4\x8dih raziskavah. Splo\xc5\xa1no pomembne in zanimive znanstvene in kulturnozgodovinske razstave zaokro\xc5\xbeujejo predstavitve. Za skupine otrok, mladostnikov in odraslih prirejajo delavnice, kot so kamenodobna delavnica, hieroglifi, stara obla\xc4\x8dila ali tetova\xc5\xbee. Vite\xc5\xa1ka dvorana z zbirko odlitkov je postala nenavadno mirno, s preprostim vzdu\xc5\xa1jem priljubljeno prizori\xc5\xa1\xc4\x8de za pesni\xc5\xa1ka branja, glasbene matineje in sprejeme. V grajskem laboratoriju v nekdanji grajski kuhinji je bil prvi biokemi\xc4\x8dni laboratorij na svetu, v katerem je med drugim Friedrich Miescher leta 1869 odkril "nuklein", snov DNA. Prostor s svojimi renesan\xc4\x8dnimi oboki je od novembra 2015 urejen kot majhen in prostodostopen muzej o biokemiji.'